EkBass/fiwiki-20250220-pages-articles huggingface dataset:
Riihimäen Teatteri

Riihimäen Teatteri on Riihimäellä toimiva ammattiteatteri joka saa kunnallista ja valtiollista tukea. Riihimäen Teatteri on perustettu vuonna 1946 ja on näin ollen yksi Suomen vanhimmista ammattiteattereista omassa kokoluokassaan. Ohjelmistossa on suomalaisia ja ulkomaisia näytelmiä, nykykirjailijoiden uutuuksia ja klassikoita. Omia tuotantoja on vuosittain pari, ja lisäksi on vierailuja ja yhteistuotantoja. Teatterissa työskentelee kymmenen vakituista työntekijää. Riihimäen Teatteri on valittu vuoden 2017 teatteriksi.Piskuinen taistelija Riihimäeltä valittiin Vuoden teatteriksi, Yle.fi/uutiset 27.3.2017 == Historia == Riihimäen Teatterin juuret juontavat 1800-luvun lopulle, vaikka ammattiteatteri perustettiin paikkakunnalle huomattavasti myöhemmin. Näytteleminen on ollut suosituimpia harrastuksia Riihimäellä jo 1800-luvun lopulla. Teatteri perustettiin elokuussa vuonna 1946, jolloin se toimi Riihimäen Näyttämön nimellä. Vuonna 1955 nimi muutettiin Riihimäen Teatteriksi. Kohtalokas tulipalo tammikuussa 1976 tuhosi teatteritalon täysin. Mukana paloi myös lähes koko arkisto ja muu irtaimisto. Yksi arvokkaimmista menetyksistä oli noin 1 500 asukokonaisuutta käsittänyt puvusto. Nykyään teatteri toimii jälleen samalla paikalla, missä se aikoinaan avasi ovensa. Vuoden 2012 alusta Riihimäen Teatteri muuttui säätiöstä osakeyhtiöksi. Teatterin toimintaa johtaa toimitusjohtaja, jonka kanssa taiteellisia valintoja tekee taiteellinen johtaja. Riihimäen kaupunginjohtaja Sami Sulkon budjettiesityksessä vuodelle 2018 kaupungin avustus putosi 500 000 eurosta 200 000 euroon. Valtion tuki oli ollut 500 000 euroa. Jos Sulkon budjettisuunnitelma olisi toteutunut uhkasi teatterin toiminta lakata. Sulkko kumosi kuitenkin leikkausesityksensä ja avustus ehdotettiin pysyvän samana. Kaupunki myi teatterin joulukuussa 2018 Bulevardin teatteriyhdistykselle. Yhdistys vastaa Aleksanterin teatterin taiteellisesta ja vierailuteatteritoiminnasta. == Henkilökunta == === Riihimäen Näyttämön / Riihimäen Teatterin taiteelliset johtajat === * Jussi Komi 1946–1947 * Anni Hämäläinen 1947–1953 * Armas Outinen 1953–1957 * Kauko Laurikainen 1957–1958 * Martti Räsänen 1958–1961 * Vili Kauko 1961 * Pentti Lähde 1963–1973 * Timo Paavola 1973–1975 * Jouko Kivi 1977–1982 * Erkki Aura 1975–1977 * Tarja Immonen 1983–1985 * Veikko Manninen 1985–1987 * Svante Korkiakoski 1987–1999 * Jarno Hiilloskorpi 1999–2003 * Aleksander Anria 1. elokuuta 2003 – 31. joulukuuta 2011 * Saana Lavaste ja Saara Rautavuoma 2012–2014 * Janne Saarakkala 2015–2019 ;Toimitusjohtajat * Niina Torkko 1. tammikuuta 2012 – 8. tammikuuta 2017 * Matti Arnkil * Simo Jokinen ==Lähteet== == Aiheesta muualla == * Riihimäen teatterin kotisivut Luokka:Suomen teatterit Luokka:Riihimäen kulttuuri
Fusako Sano

Fusako Sano (佐野房子, toisinaan myös salanimellä Sachiko Yamada) on japanilainen tyttö, jonka Nobuyuki Satō (佐藤宣行) kidnappasi tämän ollessa kymmenvuotias. Fusakoa pidettiin vankina yli yhdeksän vuoden ajan (13. marraskuuta 1990 – 28. tammikuuta 2000). == Sieppaus == Neljännellä luokalla opiskellut Fusako Sano katosi 13. marraskuuta 1990 oltuaan katsomassa baseball-ottelua Sanjōssa. Poliisin mittavista etsintäoperaatioista huolimatta tyttöä ei löytynyt. Arveltiin jopa, että hänet olisi kaapattu Pohjois-Koreaan. Hänen kaappaajakseen osoittautui Nobuyuki Satō, joka tekohetkellä oli 28-vuotias. Hän pakotti Sanon autoonsa ja piti häntä kotinsa yläkertaan vangittuna 9 vuoden ja 2 kuukauden ajan. Talo sijaitsi Kashiwazakissa, alle 200 metrin päässä lähimmästä poliisiasemasta. Sieppauspaikalle oli matkaa 55 kilometriä. == Poliisin virheet == Japanin poliisi joutui ankaran arvostelun kohteeksi Sanon löydyttyä. Poliisi tiesi Satōn olleen aikaisemmin väkivaltainen toiselle tytölle 13. kesäkuuta 1989, ja hänet oli 19. syyskuuta 1989 myös tuomittu teosta. Hänen rikosrekisterimerkintänsä kuitenkin katosi jotenkin, eikä häntä pidetty koskaan epäiltynä Sanon tapauksessa. Tämän ja muiden poliisin tekemien virheiden vuoksi, Niigatan prefektuurin poliisin pääjohtaja Kobayashi Kōji erosi 26. helmikuuta 2000. == Lähteet == Luokka:Japanilaiset ihmisryöstön uhrit
Jukka Kuronen

Jukka Kuronen (s. 1978) on suomalainen drag-artisti. Riihimäellä asuva Kuronen voitti Miss Drag Queen -kilpailun vuonna 2001. Hän toimi keikkatyönsä ohessa vuosina 2005–2007 ohjelmatoimisto Tuotantoyhtiö Hihhihhii Oy:n toimitusjohtajana. Kurosella on myös 20 vuoden teatteritausta ja hän on myös kunnostautunut erilaisten teatteriproduktioiden tuottajana. Hänellä on oma yritys, joka tuottaa hänen show'nsa sekä muita show- ja teatterituotantoja. Hän on tehnyt töitä suomalaisten viihdetaiteilijoiden, kuten Laura Voutilaisen ja Krisse Salmisen, kanssa. Jukka Kuronen on esiintynyt myös Duudsoneissa. == Lähteet == == Aiheesta muualla == Luokka:Suomalaiset drag-artistit Luokka:Vuonna 1978 syntyneet Luokka:Elävät henkilöt
Tonfa

Tonfa on okinawalaisessa kobujutsussa (aseellinen taistelu) käytettävä ase. Tonfa on noin 51–61 cm pitkä keppi, jossa on poikittainen kahva noin 1/4–1/3 kepin pituudesta kohdalla. Tonfaa käytetään yleensä pareittain, kummassakin kädessä yksi. Tonfan valmistusmateriaali on useimmiten puu. Tonfalla isketään joko lyhyellä osalla käden edessä, tai pyöräyttämälla tonfa ympäri kädessä niin että kepin pidempi osa lyö vihollista. Taistelutyylejä on kahdenlaisia: kahvasta kiinni pitävä (aseellisia vastustajia vastaan) tai pidemmästa keppiosasta kiinni pitävä (aseettomia vastustajia vastaan). Tyyliä voi muuttaa kesken taistelun, mutta koska tonfa putoaa helposti kädestä nopeassa vaihdossa, vaihto ei ole suositeltava tyyli. Tonfan on sanottu olleen alun perin myllykivien kampi. Vuonna 1970 otettiin Yhdysvalloissa poliisikäyttöön tonfan tyyppinen kahvallinen patukka nimellä PR 24 (numero viittaa varren pituuteen tuumina). Suomessakin tonfia nähtiin jonkin verran poliisi- ja vartijakäytössä; niillä pyrittiin jonkin aikaa korvaamaan patukka. == Lähteet == == Aiheesta muualla == Luokka:Lähitaisteluaseet pt:Porrete#Tonfa
Sai

Sai on vanha okinawalainen ninjutsussa ja kobudossa käytetty pistoase. Saita käytettiin usein parina. Sain syntyperä on kiistanalainen. Jotkin lähteet sanovat sen olevan alun perin riisinistutuskeppi, toiset sanovat sain alkuperän olevan japanilaisen feodaaliajan poliisin ase, jutte. Sai on metallia. Perinteisesti sain keskiosa on pyöreäreunainen terävä piikki, ei terä. Joissain malleissa keskipiikki on kuusikulmainen. Leveät ja kaarelle taivutetut sivupiikit ovat tavallisesti symmetrisesti, mutta esimerkiksi japanilaisen karate ja kobujutsu opettaja Taira Shinkenin käyttämässä versiossa sivupiikit osoittivat eri suuntiin. Joskus sain sivupiikitkin teroitettiin tai sain keskipiikki litistettiin ja teroitettiin viiltäväksi teräksi. Sain sivupiikit voivat olla kaikki eteenpäin, tai toinen piikeistä voi osoittaa taakse käden suuntaan. Jos Saista otetaan toinen sivupiikeistä pois, tulee siitä jo edellä mainittu Jutte. Sai on pistoase, mutta sen tylppää kahvanpäätä käytettiin myös lyömiseen sekä torjumaan teräaseita ja sen piikeillä pystyttiin lukitsemaan miekan terä kääntämällä saita pituusakselinsa ympäri. Sama tekniikka sopii myös vastustajan käden sidontaan esimerkiksi ranteen kohdalta vääntämällä. Tekniikka tuntuu ensikuulemalta ehkä oudolta, mutta samaan menetelmään soveltuvat miekan väistimet löytyvät yhtä lailla eurooppalaisista taistelumiekoista. Miekan torjuminen sailla sivulta voimakkaasti lyömällä saattoi kuitenkin olla tavallisempi ja turvallisempi tapa torjua isku. Sai voitiin myös heittää vastustajaa kohti. Monia karaten aseettomia tekniikoita voidaan soveltaa suoritettavaksi sailla. Saille tarkoitettuja katoja ovat mm: * Tsukenshitahaku no sai * Hamahiga no sai * Chatanyara no sai * Jigen no sai * Tawata no sai * Hamagoten yaka no sai * Hantaguwa no sai * Kojo no sai == Muuta == Populaarikulttuurissa saita ovat käyttäneet muun muassa: * Elektra * Kyōryū Sentai Zyuranger ja Power Rangers- sarjojen sininen ja keltainen ranger * Mortal Kombatin Mileena * Muumion paluussa prinsessa Nefertiri sekä Anck-Su-Namun * Teini-ikäisten mutanttininjakilpikonnien Raphael * Xena: soturiprinsessan Gabrielle == Lähteet == Luokka:Japanilaiset teräaseet ca:Llista de personatges de la mitologia egípcia#S
TeleWell

thumb|right|TeleWellin merkkinen ADSL-modeemi. TeleWell Oy oli suomalainen tietoliikennelaitteita maahantuova ja markkinoiva yritys. Se perustettiin vuonna 1988 nimellä Easytel Oy, ja muuttui 2004 TeleWell Oy:ksi. TeleWell Oy myy TeleWell-merkkisiä päätelaitteita ADSL- , ISDN- ja puhelinmodeemiyhteyksiä varten sekä langattomia GPRS- ja WLAN-tuotteita. ==Aiheesta muualla== *Yrityksen kotisivut Luokka:Entiset suomalaiset tietotekniikkayhtiöt
Avianca Brasil

OceanAir Linhas Aéreas S.A. – Avianca Brasil on Brasilian sisäisiä lentoja lentävä lentoyhtiö. Yhtiö perustettiin 1998 suorittamaan lentotaksitoimintaa ja vuonna 2002 yhtiö aloitti alueellisten lentojen lentämisen. Yhtiö lentää yli 21 kohteeseen ja on yhteistyössä kolumbialaisen Aviancan kanssa. == Laivasto == Heinäkuussa 2016: Laivasto Konetyyppi Lukumäärä Tilauksia Airbus A318-100 15 Airbus A319-100 4 Airbus A320-200 27 1 Airbus A330-200 0 2 Airbus A350-900 0 10 == Lähteet == Luokka:Brasilialaiset lentoyhtiöt
Avianca

Avianca () (suom. "Amerikan mantereen lentoyhtiöt"), on kolumbialainen vuonna 1919 perustettu lentoyhtiö. Yhtiö on Kolumbian suurin ja Latinalaisen Amerikan kuudenneksi suurin lentoyhtiö. Yhtiön pääkonttori sijaitsee Kolumbian Barranquillassa. Aviancalla on viisi tytärlentoyhtiötä: SAM Kolumbiassa, OceanAir Brasiliassa, Capital Airlines Nigeriassa ja VIP Ecuadorissa, sekä 49 % osuus perulaisesta Wayraperústa. Yhtiö on maailman toiseksi vanhin edelleen toimiva lentoyhtiö. Aloittessaan yhtiön nimi oli SCADTA (esp. Sociedad Colombo-Alemana de Transportes Aéreos ). Nykyinen nimi otettiin käyttöön vuonna 1949, kun SCADTA fuusioitui toisen kolumbialaisyhtiö SACO:n (esp. Servicio Aéreo Colombiano) kanssa josta muodoistui nykyinen Avianca. Vuonna 2018 Avianca kuljetti 30,5 miljoonaa matkustajaa. == Laivasto == thumb|Aviancan Airbus A330-200 laskeutumassa Adolfo Suárezin Barajasin kansainväliselle lentoasemalle. thumb|Aviancan Boeing 787-8 Adolfo Suárezin Barajasin kansainvälisellä lentoasemalla. Laivaston keski-ikä heinäkuussa 2022 on 8,5 vuotta. Aviancan laivasto Konetyyppi Lukumäärä Tilauksia Huomautuksia Airbus A319-100 13 — Airbus A320-200 55 10 Airbus A320neo 13 88 Koneet toimitetaan vuosina 2025-2031. Airbus A330-200 5 — Boeing 787-8 Dreamliner 14 — Boeing 787-9 Dreamliner 1 2 Yhteensä 100 100 == Kuvia == Tiedosto:Avianca B762 N988AN.jpg|alt=Aviancan Boeing 767-200ER Adolfo Suárezin Barajasin Madridin kansainvälisellä lentoasemalla Espanjassa vuonna 2008.|Aviancan entinen Boeing 767-200ER Adolfo Suárezin Barajasin Madridin kansainvälisellä lentoasemalla Espanjassa vuonna 2008. Tiedosto:Avianca A330-200 (N986AV) arrives London Heathrow 10Sep2015 arp.jpg|Aviancan Airbus A330-200 Heathrow’n lentoasemalla vuonna 2015. == Lähteet == == Aiheesta muualla == Luokka:Kolumbialaiset lentoyhtiöt Luokka:Kansalliset lentoyhtiöt Luokka:Pörssiyhtiöt Luokka:Star Alliance
Wayra Peru

Wayraperu oli Perussa toimiva lentoyhtiö. Sen kohteita olivat Lima, Arequipa, Tacna, Cusco, Trujillo, Talara, Cajamarca, Iquitos, Pucallpa, Puerto Maldonado, Tarapoto, Chiclayo, Tumbes sekä Piura (elokuu 2006). Yhtiön laivasto koostui Fokker 100 -koneista ja se toimi yhteistyössä Aviancan (omisti 49 % yhtiöstä) kanssa. Yhtiö keskeytti lentotoimintansa toistaiseksi 27. marraskuuta 2006 alkaenhttp://www.elcomercioperu.com.pe/EdicionImpresa/Html/2006-11-24/imEcEconomia0620843.html. == Lähteet == Luokka:Entiset perulaiset lentoyhtiöt
Aero Condor Peru

Aero Condor oli Perun sisäisiä lentoja lentävä, vuonna 1975 perustettu lentoyhtiö. Yhtiön reittiliikennekohteisiin kuuluivat muun muassa Arequipa, Ayacucho, Andahuaylas, Cusco, Cajamarca, Iquitos, Puerto Maldonado, Piura, Tumbes sekä Tacna. Yhtiön laivastoon kuului 27 lentokonetta sisältäen mm. Boeing 737-200, Fokker 50, Antonov An-24, Antonov An-26 sekä Cessna 207 -koneita. Yhtiön reittiliikennetoiminta loppui vuonna 2008. == Lähteet == Luokka:Entiset perulaiset lentoyhtiöt
Rullalautailun Suomen-mestaruuskilpailut 2006

Vuoden 2006 rullalautailun Suomen-mestaruuskilpailut pidettiin Helsingin jäähallissa 25.–27. elokuuta 2006. Järjestyksessään 20. rullalautailun Suomen- mestaruuskilpailut olivat vuoden suurin rullalautailutapahtuma Suomessa ja niihin odotettiin edellisvuosien tapaan noin 500 osallistujaa ja 5 000 katsojaa. Kilpailujen yhteydessä järjestettiin rullalautailuaiheiset messut, jossa alan maahantuojat ja kaupat esittelivät valikoimaansa. Kilpailujen ohjelmassa oli sarjat: * 12-vuotiaat ja nuoremmat * 13-15-vuotiaat * 16-17-vuotiaat * Avoin sarja * Tyttöjen avoin sarja * 30-vuotiaat "ikämiehet" * Flätti S.K.A.T.E. == Tulokset == Laji 1. sija 2. sija 3. sija 12-vuotiaat ja nuoremmat Sami Luhtanen Jaakko Ojanen Jaakko Hyvönen 13-15-vuotiaat Tony Nykänen Niki Tähtinen, Joonas Pahkala (jaettu) 16-17-vuotiaat Ronny Turpeinen Ville Keituri Mathias Stenman Avoin sarja Eniz Fazliov Jyri Pitkänen Juhani Salo Tyttöjen avoin sarja Kristel Orasmäe Mikaela Maas Aino Patomäki 30-vuotiaat "ikämiehet" Harri Puupponen Mikko Koski Joni Jantunen Flätti S.K.A.T.E. Ville Keituri Jarkko Poropudas == Lähteet == * Nolla.net – Skeittauksen SM-kisat 2006 * http://www.rullalauta.fi/jyvaskyla/?page=11,58,64 == Aiheesta muualla == * Skate SM 2006 Luokka:Suomen rullalautailu Luokka:Urheilukilpailut Luokka:Vuoden 2006 urheilu Luokka:Helsingin urheilutapahtumat
Besselin epäyhtälö

Matematiikassa Besselin epäyhtälön avulla voidaan arvioida annetun Hilbertin avaruuden alkion ortonormaalin jonon kertoimia. Olkoon H Hilbertin avaruus ja e1, e2, ... ortonormaali jono H:ssa. Tällöin kaikilla x\in H :\sum_{k=1}^{\infty}\left\vert\left\langle x,e_k\right\rangle \right\vert^2 \le \left\Vert x\right\Vert^2, missä <∙,∙> on H:n sisätulo. Tällöin sarja :x' = \sum_{k=1}^{\infty}\left\langle x,e_k\right\rangle e_k, suppenee Besselin epäyhtälön perusteella. Täydelliselle ortonormaalille jonolle on voimassa Parsevalin identiteetti, jossa epäyhtälö korvautuu yhtälöllä. ==Kirjallisuutta== * Luokka:Epäyhtälöt
Simo Olavi Hämäläinen

Simo Olavi Hämäläinen (s. 13. helmikuuta 1947 Pieksämäki) on Joensuussa asuva suomalainen kirjailija. Hän on asunut nuoruutensa Lieksassa, jossa toimi myös toimittajana. Hän on opiskellut suomen kieltä ja vertailevaa kansanrunoudentutkimusta Helsingin yliopistossa sekä lehdistöoppia Tampereen yliopistossa. Hämäläinen on valmistunut filosofian lisensiaatiksi. Hän on toiminut suomen kielen lehtorina Joensuun yliopistossa vuosina 1976–1995. Vuonna 1974 ilmestynyt romaani Kersantin kuolema kuvaa armeijaa ja Hämäläisen omaa asevelvollisuusaikaa. Siinä Hämäläinen on sanonut kertovansa ”tarinan siitä mihin järjestelmä nykyisellään antaa mahdollisuudet, jos oikein onnettomasti käy ja väärät miehet sattuvat väärille paikoille”. Hämäläisen läpimurtoromaani on vuonna 1978 ilmestynyt Kätkäläinen. Vuonna 1995 hän sai valtion 15-vuotisen kirjailija-apurahan. Hämäläisen romaaneista Kätkäläinen ja Viiden miljoonan painajainen on tehty kuunnelmasovitukset. Markku Onttonen käsikirjoitti ja ohjasi Kätkäläisen pohjalta vuonna 1980 samannimisen elokuvan ja Kättenpäällepanijat-romaanin pohjalta vuonna 1984 elokuvan Kun Hunttalan Matti Suomen osti. Hämäläisen puoliso on ollut lääketieteen tohtori Liisa Hämäläinen o.s. Eskelinen vuodesta 1967. == Tuotanto == === Kätkäläinen === * * * * * * * Kätkäläinen ja maailman meno. Helsinki: Gummerus, 2013. ISBN 978-951-20-9365-6. === Muu tuotanto === * * * * * * * * * * * * * * * * * ==Lähteet== == Aiheesta muualla == * Gummeruksen kirjailijaesittely (Arkistoitu versio) * Yle Areena – Simo Hämäläisen Kätkäläinen ei hevin luovuta Luokka:Suomalaiset kirjailijat Luokka:Vuonna 1947 syntyneet Luokka:Elävät henkilöt
Messier 83

Messier 83 (tunnetaan myös nimillä M83 ja NGC 5236) on sauvaspiraaligalaksi noin 15 miljoonan valovuoden etäisyydellä Vesikäärmeen tähdistössä. Se on yksi lähimmistä ja kirkkaimmista sauvaspiraaligalakseista taivaalla, se on näkyvissä jopa kiikareilla. M83:ssa on havaittu kuusi supernovaa, SN 1923A, SN 1945B, SN 1950B, SN 1957D, SN 1968L ja SN 1983N. M83:n mukaan on nimetty eräs galaksiryhmä, M83:n galaksiryhmä. Tämä galaksiryhmä sisältää myös Centaurus A:n. == Katso myös == * Messierin luettelo * New General Catalogue == Lähteet == == Aiheesta muualla == * SEDSin Messier -sivu M83 (englanniksi) Luokka:Aktiiviset galaksit 083 M083 Luokka:Neitsyen superjoukko 5236
Lexington (Kentucky)

Lexington on Yhdysvaltain Kentuckyn osavaltiossa sijaitseva kaupunki. Se on alueeltaan identtinen Fayetten piirikunnan kanssa, ja siksi sitä kutsutaan myös nimellä Lexington-Fayette. Lexington on Kentuckyn osavaltion asukasluvultaan toiseksi suurin kaupunki. Lexington perustettiin virallisesti 6. toukokuuta 1782. Kaupunki on nimetty Massachusettsin Lexingtonin kaupungissa käydyn taistelun mukaan. Vuoden 2010 väestönlaskennassa kaupungissa oli 295 803 asukasta. Arvio vuodelle 2017 oli 321 959\. Asukkaista 76% on valkoisia ja 15% afroamerikkalaisia. Kaupungissa toimii suuri Kentuckyn yliopisto sekä pieni, vuonna 1780 perustettu Transylvania University, joka on yksi Yhdysvaltojen vanhimmista korkeakouluista. Raviurheilu on suosittua Lexingtonissa. == Lähteet == == Aiheesta muualla == Luokka:Kentuckyn kaupungit
Centaurus A

Centaurus A (tunnetaan myös nimellä NGC 5128) on linssimäinen galaksi noin 12 miljoonan valovuoden etäisyydellä Maasta. Se on myös lähin aktiivinen galaksi. Se kuuluu himmeisiin galakseihin, luokkaan I. Sen keskuskiekko on selvästi kiertynyt ja sen ympärillä on tähtisumu, jossa on paljon kirkkaita nuoria tähtiä. Galaksi saattaa sisältää massiivisen mustan aukon. Skotlantilainen tähtitieteilijä James Dunlop löysi sen vuonna 1826. Galaksia tutkittiin 1940 eri aallonpituuksien suhteen. Vuonna 1986 galaksissa havaittiin supernova (SN 1986G). Galaksin ytimessä uskotaan olevan supermassiivinen musta aukko, josta purkautuu materiaa lähes puolella valon nopeudella. Galaksin ytimestä tuleva materiavirta törmää ympäröivään kaasuun, ja tuloksena on korkeaenergiaisia hiukkasia. Galaksin ydin myös säteilee voimakkaasti röntgenalueella. ==Katso myös== * Messier 87 * Messier 83 ==Aiheesta muualla== *SEDS: Peculiar Galaxy NGC 5128 *NASA's APOD: The Galaxy Within Centaurus A (3/4/06) *NASA's APOD: X-Rays from an Active Galaxy (7/5/03) == Lähteet == Luokka:Radiogalaksit 5128 Luokka:Seulonnan keskeiset artikkelit
Silmälasikarhu

Silmälasikarhu (Tremarctos ornatus) on ainoa karhu (Ursidae), joka elää trooppisessa Etelä-Amerikassa. Se voi kasvaa 180 senttimetriä pitkäksi ja saattaa painaa toistasataa kiloa. Koostaan huolimatta se on taitava kiipeilijä. Silmälasikarhut eivät talvehdi kuten muut karhut.Burnie, David: Matka eläinten maailmaan, sivu 269, WSOY, 2004, ISBN 951-0-29414-4 (alk. teos: The Concise Animal Encyclopedia, 2003) Silmälasikarhut syövät enimmäkseen kasviravintoa, kuten lehtiä ja hedelmiä. Toisinaan ne saalistavat jyrsijöitä, hirvieläimiä sekä laamoja ja vikunjoita. 2000-luvun alussa silmälasikarhuja eli Venezuelan, Kolumbian, Ecuadorin, Perun ja Bolivian alueilla noin 18 000–20 000 yksilöä, mutta lajin kanta oli supistumassa. Lajin elintilaa uhkaavat muun muassa asutuksen leviäminen ja maatalous. Lisäksi silmälasikarhu on kärsinyt salametsästyksestä, vaikka sen metsästys kiellettiin vuonna 1970. == Lähteet == ==Aiheesta muualla== * Spectacled Bear National Geographic. Luokka:Karhut Luokka:Uhanalaiset nisäkkäät
Huulikarhu

Huulikarhu (Melursus ursinus) on Etelä-Aasiassa Nepalista Sri Lankaan elävä karhulaji (Ursidae). Sen ravinto eroaa muista karhuista, sillä se syö termiittejä. Se on ainoa laji joka kuuluu sukuun Melursus. == Ulkonäkö == Huulikarhun ruumis on 150–190 senttimetriä pitkä. Sen turkki on pitkä ja tuuhea, jonka väri vaihtelee punaruskeasta mustaan. Huulikarhun voi tunnistaa selkeästä ”V”-muotoisesta valkoisesta merkistä sen rinnassa, vaaleasta kuonosta ja mustasta nenästä. Sen kuono on pitkä ja huulet ovat paljaat. Nämä ovat sopeutumisia sen hyönteisruokavaliolle. Huulikarhun vahvat jalat ovat työntyneet sisäänpäin ja niissä on pitkät luiset kynnet, joita se ei pysty vetämään sisään. Ne ovat sopeutuneet kaivamiseen. Urokset painavat 80–140 kilogrammaa. Ne ovat naaraita suurempia, jotka painavat 55–95 kilogrammaa. Tassunjäljet ovat hyvin samanlaisia kuin ihmisen jalanjäljet. == Huulikarhu fiktiossa == Rudyard Kiplingin Viidakkokirjassa esiintyvä opettajamainen karhu Baloo on huulikarhu. == Lähteet == == Aiheesta muualla == * Burnie, David: Matka eläinten maailmaan, s. 269. WSOY, 2004, ISBN 951-0-29414-4 (alk. teos: The Concise Animal Encyclopedia, 2003). * Nalle.fi: Huulikarhu (Melursus ursinus) Luokka:Karhut Luokka:Uhanalaiset nisäkkäät
Lexington

Lexington on usean paikan nimi Yhdysvalloissa: * Lexington, Alabama * Lexington, Etelä-Carolina * Lexington, Georgia * Lexington, Illinois * Lexington, Indiana * Lexington, Kentucky * Lexington, Massachusetts * Lexington, Michigan * Lexington, Minnesota * Lexington, Mississippi * Lexington, Missouri * Lexington, Nebraska * Lexington, New York * Lexington, Ohio * Lexington, Oklahoma * Lexington, Pohjois-Carolina * Lexington, Tennessee * Lexington, Texas * Lexington, Virginia * Lexington Park, Maryland ;Yhdysvaltain laivasto * Lexington-luokka (taisteluristeilijä), taisteluristeilijäluokka * Lexington-luokka (lentotukialus), lentotukialusluokka *USS Lexington (1776) 16-tykkinen prikantiini *USS Lexington (1825) 24-tykkinen sluuppi *USS Lexington (1861) pohjoisvaltioiden tykkivene *USS Lexington (CV-2) Lexington-luokan taisteluristeilijä *USS Lexington (CV-16) Essex-luokan lentotukialus
Shizuokan prefektuuri

Shizuokan prefektuuri () on yksi Japanin 47:stä prefektuurista. Se sijaitsee Chūbun alueella Honshūn saaren keskiosassa ja sen pääkaupunki on Shizuoka. Siellä on 3 735 000 asukasta (vuonna 2012) ja sen pinta-ala on 7 777,36 neliökilometriä. == Maantiede == Shizuokan prefektuuri sijaitsee Tyynenmeren rannikolla ja sen rantaviiva on noin 500 kilometrin pituinen. Lännessä se ulottuu syvälle Japanin alpeille, kun taas idässä se käsittää kapean Fujivuoren rajaaman rannikkokaistaleen ja Izun niemimaan. Shizuokan naapuriprefektuurit ovat Aichin lännessä, Naganon ja Yamanashin prefektuurit pohjoisessa sekä Kanagawan prefektuuri idässä. Vuoden keskilämpötila on 17,2 °C. == Aluejako == Shizuokan prefektuuri jakautuu 23 kaupunkiin ja 12 muuhun kuntaan, joista kaikki ovat maaseutukaupunkeja. Kunnat kuuluvat viiteen piirikuntaan, joilla ei ole hallinnollista merkitystä. Shizuokan ja Hamamatsun kaupungit jakautuvat suuralueisiin. ;Kaupungit * Atami * Fuji * Fujieda * Fujinomiya * Fukuroi * Gotenba * Hamamatsu * Itō * Iwata * Izu * Izunokuni * Kakegawa * Kikugawa * Kosai * Makinohara * Mishima * Numazu * Omaezaki * Shimada * Shimoda * Shizuoka (pääkaupunki) * Susono * Yaizu ;Kunnat piirikunnittain Piirikunta Kunta Haibara Kawanehon · Yoshida Kamo Higashi-Izu · Kawazu · Matsuzaki · Minami-Izu · Nishi-Izu Shūchi Mori Suntō Nagaizumi · Oyama · Shimizu Tagata Kannami == Historia == Prefektuuri jakautui aikaisemmin Tōtomin, Surugan ja Izun provinsseihin. Japanin siirtyessä prefektuurijakoon heinäkuussa 1871, muodostettiin näistä alueista Nirayaman, Shizuokan ja Horien prefektuurit. Shizuokan prefektuuri sai nykyisen muotonsa kun nämä kolme prefektuuria saatiin liitettyä yhteen vuonna 1876. == Liikenne == Shizuoka on pitkään ollut Japanin liikenneyhteyksien kannalta strateginen alue. Prefektuurin läpi kulkevat sekä Tōkaidō Shinkansen että Tōmei-moottoritie. == Lähteet == == Aiheesta muualla == * Shizuokan prefektuurin internetsivut * Shizuokan turistiopas *
San Agustín

San Agustín on kylä Etelä-Kolumbiassa, Huilan departementissa. Alejo Astudillo perusti alkuperäisen kylän vuonna 1752. Intiaanien hyökkäykset kuitenkin tuhosivat tämän kylän ja nykyisen asutuskeskuksen perusti Lucas de Herazo y Mendigaña vuonna 1790. Alue tunnetaan esikolumbiaanisen ajan arkeologisista kohteistaan, jotka tuovat voittoa kylän taloudelle, sillä alueella vierailee huomattavasti sekä kolumbialaisia että ulkomaalaisia matkailijoita. San Agustínin arkeologinen puisto on osa UNESCOn maailmanperintöluetteloa. ==Aiheesta muualla== *Plural World *Virallinen vierailijoiden sivu *Tierradentron arkeologinen kansallispuisto UNESCOn sivuilla Luokka:Kolumbian maantiede Luokka:Unescon maailmanperintökohteet Kolumbiassa Luokka:Muinaisjäännökset
Kain provinssi

thumb|200px|Kain sijainti Kain provinssi () oli Japanin entinen provinssi, joka vastaa nykyistä Yamanashin prefektuuria. Se sijaitsi Honshūn keskiosassa Tokiosta länteen, vuoristoisella Fuji-vuoren sisältävällä alueella. Toinen nimi provinssille oli Kōshū (). Sengoku-kaudella sotaherra Takeda Shingen hallitsi Kaita linnoituksestaan Kōfusta. Sen jälkeen se joutui Tokugawa-suvun haltuun. == Lähteet == == Aiheesta muualla == Luokka:Japanin provinssit
Comair

Comair oli Delta Air Linesin omistama yhdysvaltalainen lentoliikenteen syöttöliikenneyhtiö. Sen pääkonttori sijaitsi Boonen piirikunnassa, Kentuckyn osavaltiossa."Comair, Inc.." Manta. Retrieved on November 20, 2008. Comairin tärkein solmukohta oli Cincinnati/Northern Kentuckyn kansainvälinen lentoasema Pohjois-Kentuckyssä. Yhtiö lensi parhaimmillaan yli sataan kohteeseen Yhdysvalloissa, Kanadassa, Meksikossa ja Bahamalla. Comair oli vuodesta 1999 alkaen maailman suurin alueellinen lentoyhtiö. Delta lopetti Comairin syyskuussa 2012. ==Historia== Yhtiö perustettiin maaliskuussa 1977, kun se aloitti lentotoiminnan kolmella Piper Navajolla. Yhtiö liittyi Deltan Delta Connection -ohjelmaan vuonna 1984. Delta osti Comairista 20 % vuonna 1986 ja jatkoi sen osakkeiden ostamista, kunnes omisti Comairin kokonaan vuonna 1999. Delta Comairin emoyhtiönä hakeutui Chapter 11 -velkasaneeraukseen vuonna 2005. Sen uskottiin olevan halukas myymään Comair vuodesta 2007 alkaen. Vuonna 2010 aloitettujen uusien säästötoimien myötä Delta pienensi kohteidensa ja kaluston määrää ja vuonna 2012 Delta ilmoitti lopettavansa Comairin kokonaan. ==Onnettomuudet== * 9. tammikuuta 1997: Embraer EMB 120 Brasilia-potkurikoneen maahansyöksy – 29 kuollutta * 27. elokuuta 2006: Bombardier CRJ-200- suihkukoneen maahansyöksy – 49 kuollutta ==Lähteet== Luokka:Entiset yhdysvaltalaiset lentoyhtiöt
Messier 73

M73 (tunnetaan myös nimellä NGC 6994) on neljän näennäisesti hyvin lähekkäisen tähden muodostama rypäs. Se sijaitsee Vesimiehen tähdistössä. Charles Messier löysi sen 4. lokakuuta 1780.http://messier.seds.org/m/m073.html M73 on neljän tähden muodostama asterismi eli tähtikuvio, jonka tähdet eivät ole varsinaisesti yhteydessä toisiinsa. M73 on yksi parhaimmin tunnetuista ja tutkituista asterismeista. ==Sijainti== M73 sijaitsee taivaalla Vesimiehen tähdistössä. == Lähteet == ==Aiheesta muualla== * Messier 73, SEDS Messier pages 073 6994 Luokka:Orionin haara Luokka:Asterismit
TMI

TMI voi tarkoittaa ainakin seuraavia asioita: * Suomessa käytössä oleva liiketoimintamuoto, toiminimi (myös t:mi) * älykkään suunnittelun käyttämän termin täsmennetty monimutkainen informaatio suomenkielinen lyhenne * The Mortal Instruments, Cassandra Claren kirjoittama kirjasarja.
UNDOF

United Nations Disengagement Observer Force (UNDOF) on Jom kippur -sodan jälkeen 1974 perustettu Yhdistyneiden kansakuntien rauhanturvaoperaatio, jonka tarkoituksena oli valvoa Syyrian ja Israelin joukkojen vetäytymistä Golanin kukkuloilta sekä lisäksi Israelin ja Syyrian välisen aselevon ehtoja. Päinvastoin kuin Egyptillä ja Jordanialla ei Syyrialla eikä Libanonilla ole vielä rauhansopimusta Israelin kanssa. == Operaatio == Operaation mandaatti alkoi vuonna 1974. Alkuvaiheessa henkilöstön ja kaluston pääosa tuli Golanille UNEF II operaatiosta. Suomalaiset liittyivät operaatioon 1979, kun Siinailta siirrettiin osasto korvaamaan kotiutettavia iranilaisia. Suomalaisten joukkojen vahvuus oli pataljoona, jossa palveli yhteensä 5 977 rauhanturvaajaa. Suomalainen pataljoona poistui alueelta 13. joulukuuta 1993 ja sen vastuualue luovutettiin puolalaiselle pataljoonalle.rauhanturvaajaliitto.fi == Lähteet == ==Aiheesta muualla== *UNDOF * Rauhanturvaajien merkit luokka:Rauhanturvaoperaatiot luokka:Israelin historia luokka:Syyrian historia
Uniformitarianismi (tieteenfilosofia)

Uniformitarianismi on tieteenfilosofinen periaate, jonka mukaan luonnonlait ovat olleet samat menneisyydessä kuin mitä ne ovat nyt, kun niitä havainnoidaan. Sen ydin voidaan yhdistää sanomalla, että "nykyisyys on avain menneisyyteen". Uniformitarianismia sovelletaan tyypillisesti geologiassa, tähtitieteessä, paleontologiassa, evoluutiotutkimuksessa ja muissa tieteissä, joilla on sovelluksia myös menneisyyden ymmärtämisessä. Uniformitarianismi on erittäin vanha periaate, mutta sen toivat tunnetuksi brittiläiset tiedemiehet 1700-luvun ja 1800-luvun vaihteessa. Termin nimesi William Whewell. Mainittavia nimiä periaatteen takana ovat myös James Hutton, John Playfair ja Charles Lyell. Luokka:Tieteenfilosofia
Uniformitarianismi

Uniformitarianismi voi tarkoittaa: *Uniformitarianismi tieteenfilosofiassa *Uniformitarianismi geologiassa en:Uniformitarianism
Bekaanlaakso

Bekaanlaakso on hedelmällinen laakso, joka sijaitsee Libanonissa noin 30 kilometrin päässä Beirutista itään Libanoninvuorten ja Antilibanonin vuoriston välissä, minkä korkein huippu sijaitsee Hermonvuorella. Bekaanlaakso on Libanonin šiiojen sekä Hizbollahin vahvaa kannatusaluetta. == Viininviljely == Viininviljelyllä on tuhansien vuosien historia Bekaanlaaksossa. Välimeren kauppaa hallinneet foinikialaiset valmistivat ja veivät viiniä ulkomaille jo noin 3 000 vuotta eaa. Laaksossa olevassa Baalbekin kaupungissa on roomalaisten rakentama viininjumala Bacchuksen temppeli. Laaksosta on löydetty myös Umaijadien dynastian aikaisia viiniruukkuja. Viinintuotanto alkoi taantua kun ottomaanit alkoivat hallita aluetta 1300-luvulla. Taantuma jatkui aina ensimmäiseen maailmansotaan saakka. Tuona aikana vain joillakin luostareilla oli lupa valmistaa viiniä, ja monet paikalliset punaiset rypälelajikkeet katosivat. Valkoisia lajikkeita, kuten Abaidy ja Merwah, on taas onnistuttu elvyttämään. Ilmasto on Bekaanlaaksossa suotuisa viininviljelylle. Se sijaitsee noin 1 000 metrin korkeudella meren pinnasta. Aurinko paistaa keskimäärin 250 päivää vuodessa, ja vuotuinen sademäärä vaihtelee 600 ja 1 000 millilitran välillä. Laakson ilmasto on kuiva, kuuma ja tuulinen. Kesäkuukausina yölämpötila laskee 10-15 asteeseen, mikä kompensoi päivän paahdetta samalla muodostaen rypäleisiin aromikkuutta. Lisäksi laaksoa ympäröivät vuoristot suojaavat viljelyksiä myrskytuhoilta. Sadonkorjuu ajoittuu syys- ja lokakuulle. == Lähteet == ==Aiheesta muualla== *The Middle East Media Research Institute: Hizbullah Threatens Lebanese Government Not to Destroy Drug Crops in South-Lebanon, Inquiry and Analysis Series - No. 63, 6. heinäkuuta 2001 Luokka:Libanonin laaksot
Värillisten kansalliskongressi

Värillisten kansalliskongressi () oli eteläafrikkalainen apartheidia vastustanut järjestö, joka ajoi Etelä-Afrikan värillisen vähemmistön asiaa. Se oli yksi järjestöistä, joka situoutui vuonna 1955 Vapauden peruskirjaan. Luokka:Apartheidinvastaiset järjestöt
Euroopan Grand Prix 2006

Euroopan Grand Prix 2006 oli Fomrula 1-sarjan 5. osakilpailu, joka ajettiin Nürburgringin radalla Saksassa 5. - 7. toukokuuta 2006. Kilpailun voitti Ferrarin Michael Schumacher. Seuraavat sijat menivät Fernando Alonsolle, Felipe Massalle ja Kimi Räikköselle. Mainitsemisen arvoinen on myös saksalais- suomalaisen Nico Rosbergin seitsemäs sija. == Tulokset == Sija Nro Kuljettaja Talli Kierrokset Aika/Keskeytys Lähtöruutu Pisteet 1 5 Michael Schumacher Ferrari 60 1.35.58,765 2 10 2 1 Fernando Alonso Renault 60 +3,7 1 8 3 6 Felipe Massa Ferrari 60 +4,4 3 6 4 3 Kimi Räikkönen McLaren 60 +4,8 5 5 5 11 Rubens Barrichello Honda 60 +1.12,5 4 4 6 2 Giancarlo Fisichella Renault 60 +1.14,1 11 3 7 10 Nico Rosberg Williams 60 +1.14,5 22 2 8 17 Jacques Villeneuve BMW Sauber 60 +1.29,3 9 1 9 8 Jarno Trulli Toyota 59 +1 krs. 7 10 16 Nick Heidfeld BMW Sauber 59 +1 krs. 13 11 21 Scott Speed Toro Rosso 59 +1 krs. 17 12 18 Tiago Monteiro MF1 59 +1 krs. 18 13 19 Christijan Albers MF1 59 +1 krs. 16 Kesk. 7 Ralf Schumacher Toyota 52 Moottori 10 Kesk. 4 Juan Pablo Montoya McLaren 52 Moottori 8 Kesk. 22 Takuma Satō Super Aguri 45 Hydrauliikka 20 Kesk. 23 Franck Montagny Super Aguri 29 Hydrauliikka 21 Kesk. 12 Jenson Button Honda 28 Moottori 6 Kesk. 15 Christian Klien Red Bull 28 Vaihdelaatikko 15 Kesk. 9 Mark Webber Williams 12 Hydrauliikka 19 Kesk. 14 David Coulthard Red Bull 2 Kolari 12 Kesk. 20 Vitantonio Liuzzi Toro Rosso 0 Kolari 14 == Muuta == * Ralf Schumacherin 50. kilpailu * Franck Montagnyn 1. kilpailu * Felipe Massan 1. palkintosija * Fernando Alonson 10. paalupaikka * Michael Schumacherin 70. nopein kierros * Jacques Villeneuven kolme parasta aikaa (mm. 1.31,542) hylättiin, koska hän esti Giancarlo Fisichellaa tämän nopealla kierroksella. * Mark Webberin ja Nico Rosbergin sijoitusta pudotettiin kymmenellä moottorivaihdon takia. == Lähteet == *http://koti.mbnet.fi/janir/2006/eur.html Luokka:Formula 1 -kausi 2006 Luokka:Euroopan Grand Prix Luokka:Saksan moottoriurheilu Luokka:Nürburg
S.K.A.T.E.

S.K.A.T.E. on rullalautailemalla suoritettava kahden pelaajan peli. Pelissä pelaajat suorittavat vuorotellen temppuja ja toisen pelaajan on onnistuttava toistamaan se. == Miten S.K.A.T.E.:a pelataan == S.K.A.T.E.-pelissä toinen pelaaja on vuorollaan 'näyttäjä', joka ensin esittää tempun ja toinen on 'vastaaja', joka toistaa sen. Vuoronsa alussa näyttäjä nimeää tempun ja sen jälkeen esittää sen. Tämän jälkeen vastaajalla on yksi yritys onnistua sen toistamisessa. Jos näyttäjä ei onnistu nimeämässään tempussa ensimmäisellä yrityksellä, siirtyy näyttövuoro suoraan vastaajalle. Jos vastaaja epäonnistuu, saa hän yhden kirjaimen sanasta 'SKATE' ja näyttövuoro vaihtuu, viimeisellä yrityksellä jos on jo kirjaimet SKAT, on kaksi yritystä. Se pelaaja, jolle ensimmäisenä kertyy viisi kirjainta, häviää pelin. Tasapuolisuuden parantamiseksi pelissä asetetaan usein rajoituksia temppuihin, joita näyttäjä saa esittää. == Aiheesta muualla == *Suomen rullalautaliiton S.K.A.T.E.-pelin viralliset säännöt Luokka:Rullalautailu Luokka:Toiminnalliset pelit
Malpelosaari

Malpelosaari () on Kolumbialle kuuluva Tyynenmeren saari, joka sijaitsee 505 kilometriä länteen Kolumbian rannikosta. Saari on muodostunut karusta ja paljaasta kivestä, jossa on kolme huippua. Kalliosaari on laajan vedenalaisen selänteen korkein huippu. Kolumbian armeijalla on ollut siellä varuskunta vuodesta 1986. Kymmenen vuotta myöhemmin saaren lähivesistä tehtiin luonnonsuojelualue. Malpelon luonnonsuojelualue on säteeltään vajaa 10 kilometriä oleva ympyränmuotoinen alue, jonka keskipiste on kohdassa 3°58'30N, 81°34'48W. Syvimmillään se ulottuu 3 400 metrin syvyyteen. Malpelossa elää ainutlaatuinen haipopulaatio. Saaren vesillä uiskentelee satojen vasarahaiden ja haukkahaiden (Carcharhinus falciformis) parvia. Se onkin todella suosittu haisukelluspaikka. Alueella tavataan 17 merinisäkäslajia, seitsemän merimatelijalajia, 394 kalalajia ja 340 nilviäislajia. Linnuista tunnetaan 25 000 galapagosinnaamiosuulan yhdyskunta ja 59 muuta lajia, joista osa asuu siellä pysyvästi, osa pysähtyy muuttomatkallaan. Kesällä 2006 Malpelo listattiin UNESCOn maailmanperintöluetteloon. == Lähteet == Luokka:Kolumbian saaret Luokka:Unescon maailmanperintökohteet Kolumbiassa
Nicolas-Louis de Lacaille

Nicolas Louis de Lacaille (15. maaliskuuta 1713 Rumigny, Ardennes – 21. tammikuuta 1762 Pariisi) oli ranskalainen tähtitieteilijä. Hänet muistetaan erityisesti luettelostaan, jossa on melkein 10 000 eteläisen tähtitaivaan kohdetta. Tämä luettelo, nimeltään Coelum Australe Stelliferum, julkaistiin postuumisti vuonna 1763. Se sisälsi 14 uutta tähdistöä, jotka vakiintuivat sittemmin. Hän myös laski pimennysajankohtia 1 800 vuodelle. Hän syntyi Rumignyssä Ardennesin departementissa ja opiskeli teologiaa Pariisissa. Myöhemmin hän kiinnostui tieteistä ja sai töitä, ensimmäisenä työtehtävänään katselmuksen tekeminen rannikolla Nantesista Bayonneen. Sen jälkeen vuorossa oli Maapallon kaarevuussäteen uudelleen mittaaminen Ranskan kohdalta. Tämä operaatio oli vaikea, mutta hän onnistui siinä noin kahdessa vuodessa. Tuloksiensa avulla hän korjasi J. Cassinin julkaisemia kummallisia tuloksia. Hänet palkittiin pääsyllä akatemiaan ja nimityksellä matematiikan professoriksi Mazariniin, missä hän työskenteli pienessä observatoriossa. Lacaillen unelma eteläisen taivaan havainnoinnista toteutui, kun hän lähti vuonna 1750 astronomiselle tutkimusmatkalle Hyväntoivonniemelle. Tällä matkalla hän havainnoi kuun ja auringon parallaksia, teki ensimmäiset mittaukset Maan kaarevuussäteestä Etelä-Afrikan kohdalta ja teki lisäksi havaintoja 10 000 eteläisestä tähdestä. Palatessaan Pariisiin vuonna 1754 Lacaille sai harmikseen huomata olevansa julkisen huomion kohteena. Hän vetäytyi takaisin Mazariniin ja kuoli siellä rankan työskentelyn pahentaman kihdin vaivaamana. Jérôme Lalande on sanonut Lacaillesta, että suhteellisen lyhyen elämänsä aikana hän teki enemmän havaintoja ja laskelmia kuin useimmat aikakauden astronomit yhteenlaskettunakaan. Hänen työnsä laatu kilpaili määrän kanssa. La Caillen kraatteri Kuussa ja asteroidi 9135 Lacaille (tunnetaan myös nimillä 7609 P-L ja 1994 EK6) on nimetty Nicolas Louis de Lacaillen mukaan. ==Päätyöt== *Astronomiae Fundamenta (1757), sisältää luettelon 398 tähdestä. *Tabulae Solares (1758) *Coelum australe stelliferum (1763) (J. D. Maraldin toimittama), sisältää havainnot 10 000 tähdestä ja kuvaukset neljästätoista uudesta tähdistöstä. *Observations sur 515 étoiles du Zodiaque *Leçons élémentaires de Mathématiques (1741), (useita uusintapainoksia) *de Mécanique (1743), &c.; *d'Astronomie (1746), 4:ssä painoksessa Lalande kommentit (1779) *d'Optique (1750), &c.; *L'Art de vérifier les dates, pimennykset 1800 vuoden ajalta *Traité de Navigation (1760) almanakka merenkulkijoille. == Lähteet == == Kirjallisuutta == * == Aiheesta muualla == *David S. Evans: Lacaille: astronomer, traveller; with a new translation of his journal. Tucson: Pachart, 1992 ISBN 0-88126-284-6 *N.L. de La Caille: Travels at the Cape, 1751–53: an annotated translation of Journal historique du voyage fait au Cap de Bonne-Espérance ...; transl. and ed. by R. Raven- Hart. Cape Town: A.A. Balkema for the Friends of the South African Library, 1976 ISBN 0-86961-068-6 Luokka:Ranskalaiset tähtitieteilijät Luokka:Ranskan tiedeakatemian jäsenet Luokka:Vuonna 1713 syntyneet Luokka:Vuonna 1762 kuolleet
Espanjan Grand Prix 2006

Espanjan Grand Prix 2006 oli Formula 1-sarjan 6. osakilpailu, joka ajettiin 12. - 14. toukokuuta 2006 Circuit de Catalunyan radalla Espanjassa. Kilpailun voitti Renault'n Fernando Alonso. == Tulokset == Sija Nro Kuljettaja Talli Kierrokset Aika/Keskeytys Lähtöruutu Pisteet 1 1 Fernando Alonso Renault 66 1.26.21,759 1 10 2 5 Michael Schumacher Ferrari 66 +18,502 3 8 3 2 Giancarlo Fisichella Renault 66 +23,951 2 6 4 6 Felipe Massa Ferrari 66 +29,853 4 5 5 3 Kimi Räikkönen McLaren 66 +56,875 9 4 6 12 Jenson Button Honda 66 +58,347 8 3 7 11 Rubens Barrichello Honda 65 +1 krs. 5 2 8 16 Nick Heidfeld BMW Sauber 65 +1 krs. 10 1 9 9 Mark Webber Williams 65 +1 krs. 11 10 8 Jarno Trulli Toyota 65 +1 krs. 7 11 10 Nico Rosberg Williams 65 +1 krs. 13 12 17 Jacques Villeneuve BMW Sauber 65 +1 krs. 22 13 15 Christian Klien Red Bull 65 +1 krs. 14 14 14 David Coulthard Red Bull 65 +1 krs. 21 15 20 Vitantonio Liuzzi Toro Rosso 63 Hydrauliikka 15 16 18 Tiago Monteiro MF1 63 +3 krs. 17 17 22 Takuma Satō Super Aguri 62 +4 krs. 19 Kesk. 19 Christijan Albers MF1 48 Siipi 18 Kesk. 21 Scott Speed Toro Rosso 47 Moottori 16 Kesk. 7 Ralf Schumacher Toyota 31 Elektroniikka 6 Kesk. 4 Juan Pablo Montoya McLaren 17 Pyörähdys 12 Kesk. 23 Franck Montagny Super Aguri 10 Vetoakseli 20 === Johtokierrokset === Kuljettaja Johtokierrokset Yhteensä Fernando Alonso 1-17, 24-40, 47-66 55 Michael Schumacher 19-23, 41-46 10 Giancarlo Fisichella 18 1 == Muuta == David Coulthardin 200. kilpailu. Felipe Massan 1. nopein kierros. Renault-moottorin 150. paalupaikka. Jacques Villeneuven sijoitus pudotettiin kymmenellä muiden taakse moottorivaihdon takia. == Lähteet == === Viitteet === 2006 Luokka:Formula 1 -kausi 2006
Aterioivat filosofit

Aterioivat filosofit on Edsger Dijkstran ajatuksen pohjalta Tony Hoaren esittämä, tietojenkäsittelyyn liittyvä rinnakkaisuusongelma vuodelta 1965. Ongelma on seuraava: Viisi filosofia istuu pyöreän pöydän ympärillä. Filosofit joko ajattelevat tai syövät – tarkemmin ilmaistuna ajattelevat, tulevat nälkäisiksi, syövät ja aloittavat taas ajattelun. Jokaisella filosofilla on edessään lautasellinen spagettia (joka ei koskaan lopu), ja lautasten väliin on asetettu yksi haarukka. Kukin filosofi tarvitsee kaksi haarukkaa syödäkseen, joten rinnakkain istuvat filosofit eivät voi syödä yhtä aikaa. Kun filosofi tulee nälkäiseksi, hän yrittää saada itselleen lautasen kummallakin puolella olevan haarukan. Jos haarukoiden saanti onnistuu, hän syö, laittaa haarukat takaisin pöydälle ja jatkaa miettimistään. Tavoitteena on luoda algoritmi, jonka avulla filosofit pääsevät ajattelun lomassa syömään. Filosofit eivät saa keskustella keskenään, vaan kukin filosofi tekee itsenäisesti päätöksen haarukoiden käyttämisestä ja syömisestä vain oman tilansa ja lautasensa vieressä olevien haarukoiden perusteella. Ongelmana on se, että ratkaisu voi nälkiintyä (engl. starvation, suomennettu myös ”nääntyminen”) tai lukkiutua (engl. deadlock). Lukkiutuminen on tilanne, jossa kukaan ei pääse syömään koskaan. Näin voi tapahtua, jos algoritmin mukaan filosofi nostaa ensin oikean haarukan ja sitten vasemman haarukan. Jos kaikki filosofit tulevat nälkäisiksi yhtä aikaa, kukin heistä saa nostettua oikean haarukan käteensä, mutta kukaan ei saa vasenta haarukkaa. Niinpä kukaan ei pääse syömään, ja järjestelmä lukkiutuu. Nälkiintyminen on tilanne, jossa filosofi joutuu odottamaan syömistään kohtuuttoman kauan. Tätä ei voi tapahtua, jos algoritmi on edellisessä kappaleessa kuvattu ”nosta ensin oikea haarukka ja sitten vasen”. Mutta jos lukkiutuminen on haluttu estää muuttamalla algoritmia siten, että tilanteessa, jossa filosofi ei saa vasenta haarukkaa, hän laskee oikean haarukan alas joksikin aikaa ja yrittää uudelleen hetken päästä, voi nälkiintyminen tapahtua. Olettakaamme, että filosofit 1, 2 ja 3 istuvat rinnakkain vasemmalta oikealle (oletamme, että filosofien 4 ja 5 toiminta ei olennaisesti vaikuta kokonaisuuteen). Filosofi 1 syö. Filosofi 2 tulee nälkäiseksi, ja saa nostettua oikean haarukan, mutta ei vasenta. Hän siis laskee oikean haarukan hetkeksi alas. Nyt kuitenkin filosofi 3 aloittaa syömisen, ja kun filosofi 2 yrittää uudelleen, hän ei saa edes oikeaa haarukkaa haltuunsa. Filosofi 1 lopettaa syömisen ja aloittaa ajattelemisen. Tällä välin filosofi 3 natustelee ruokaansa niin kauan, että filosofi 1 tulee nälkäiseksi jälleen ja aloittaa syömisen. Filosofi 3 siirtyy ajattelemaan, mutta aloittaa syömisen jälleen ennen, kuin filosofi 1 lopettaa syömisen. Jos näin jatkuu pitkään, filosofi 2 ei pääse syömään ja sananmukaisesti nälkiintyy. Luokka:Tietojenkäsittelyteoria
Joint Aviation Authorities

Joint Aviation Authorities eli JAA oli Euroopan siviili-ilmailukonferenssin (ECAC) elin, jossa Euroopan valtiot pyrkivät yhteistyöhön yhteisten turvallisuusstandardien ja -menetelmien kehittämiseksi. JAA muun muassa sertifioi siviili-ilma-alukset käyttöön EU-alueella. JAA:n keskeiset toiminnot sulautettiin Euroopan yhteisön asetuksen 1592/2002 hyväksymisen myötä Euroopan lentoturvallisuusvirastoon (EASA). JAA vastasi Yhdysvaltain ilmailuhallintoa Federal Aviation Administration (FAA). ==Aiheesta muualla== * JAAn sivusto Luokka:Ilmailujärjestöt Luokka:Euroopan liikenne
FLTK

FLTK (Fast Light Toolkit) on käyttöliittymäkirjasto, jonka Bill Spitzak on kehitti käyttöliittymien rakentamiseen kolmiulotteista grafiikkaa OpenGL:lla piirtäviin ohjelmiin. FLTK suunniteltiin alun perin yhteensopivaksi Silicon Graphicsin koneilla käytetyn Forms-kirjaston kanssa. X11-versio tästä kirjastosta tunnetaan nimellä XForms. FLTK on suunnattu lähinnä X Window Systemille. Kirjastossa on myös tuki Xrender-laajennuksen antialiasoitulle grafiikan piirrolle.https://www.fltk.org/articles.php?L1374+I360+T+P1+Q Kokeellinen FLTK2 on kirjoitettu Cairo-grafiikkakirjaston päälle. FLTK toimii yleisimmillä käyttöjärjestelmillä ja sillä tehdyt ohjelmat näyttävät samanlaisilta alustasta riippumatta, sillä se ei käytä käyttöjärjestelmän omia elementtejä. FLTK on kehitetty C++-kielellä, mutta sidonnat löytyvät myös Pythonille ja Rubylle. FLTK on erittäin kevyt. Yksinkertainen ja lyhyt FLTK:lla tehty ohjelma on käännettynä vain noin 100 kilotavun kokoinen. ==FLTK-ohjelmia== * CinePaint Glasgow * Dillo * EDE == Lähteet == ==Aiheesta muualla== * FLTK:n kotisivu * FLTK.net Luokka:Käyttöliittymäkirjastot Luokka:Vapaat ohjelmistot
Mikko Tuliniemi

Mikko Tuliniemi (s. 4. joulukuuta 1979) on suomalainen rockmuusikko. Hän on soittanut tai laulanut yhtyeissä Clown, Valo, Hallowed, Random Eyes, Ristinolla, Rebelhead, No Man's Band ja Feiled. Tuliniemi on myös soittanut Stoner Kings -yhtyeessä taiteilijanimellä Wolf. Hän on myös Lost Societyn keikkamiksaaja. Luokka:Suomalaiset muusikot Luokka:Vuonna 1979 syntyneet Luokka:Elävät henkilöt
Piilokamera

Piilokamera on kamera, jonka tarkoitus on kuvata kohdetta tämän tietämättä. Piilokamera on kätketty kuvauskohteelta siten, että se on joko kokonaan pois näkyvistä tai sitten se on naamioitu joksikin toiseksi esineeksi. Piilokamerat ovat usein valvontakameroita liikkeissä tai tehtaissa, mutta myös kotitalouksissa. Piilokameroita käytetään myös televisio-ohjelmien luomiseen. Näissä piilotettu kamera seuraa ihmisiä, jotka järjestetään yleensä noloon tilanteeseen. Luokka:Valokuvakamerat *
Jan Křtitel Vaňhal

Jan Křtitel Vaňhal (saks. Johann Baptist Vanhal; 12. toukokuuta 1739 Nechanice – 20. elokuuta 1813 Wien) oli tšekkiläissyntyinen säveltäjä. Vaňhal syntyi Nechanicessa ja aloitti musiikinopiskelun synnyinseuduillaan. Myöhemmin hän siirtyi Wieniin, jossa hänelle opetti sävellystä Carl Ditters von Dittersdorf. Hän ryhtyi urkuriksi Opočnoon 1757, ja vuonna 1759 hän sai kuoromestarin toimen. Vuodet 1769–1771 Vaňhal vietti Italiassa. Hän toimi myöhemmin pääasiassa Wienissä ja oleskeli myös Varaždinissa nykyisessä Kroatiassa. Vaňhalin teoksiin kuuluu kvartettoja, kymmeniä sinfonioita ja hengellistä musiikkia. Hänen säveltämänsä kaksi oopperaa ovat kadonneet.. == Lähteet == ==Aiheesta muualla== *Vapaasti käytettävissä olevia Vaňhalin partituureja Mutopia Project Luokka:Tšekkiläiset säveltäjät Luokka:Vuonna 1739 syntyneet Luokka:Vuonna 1813 kuolleet
Gunstar Heroes

Gunstar Heroes () on Treasuren kehittämä ja Segan julkaisema toimintaseikkailu. Peli on julkaistu vuonna Sega Mega Drivelle. Pelin kehittivät entiset Konamin työntekijät. Gunstar Heroes sai jatkoa vuonna 2005 Game Boy Advancelle julkaistun Gunstar Super Heroes -pelin muodossa. == Aiheesta muualla == * Luokka:Vuoden 1993 videopelit Luokka:Toimintaseikkailupelit Luokka:Sega Mega Drive -pelit
Schwetzingen

Schwetzingen on kaupunki Baden-Württembergin osavaltiossa Saksassa. Se kuuluu Alb-Donau-Kreisiin ja sijaitsee 10 kilometriä Heidelbergistä lounaaseen ja 15 kilometriä Mannheimista kaakkoon. Kesäkuun 2022 lopussa kaupungissa oli 21 816 asukasta. Schwetzingenin pinta-ala on 21,6 neliökilometriä. == Historia == Schwetzingen mainittiin ensimmäistä kertaa vuonna 766 nimellä Suezzingen. Ensimmäinen asiakirjamaininta Schwetzingenin linnasta on vuodelta 1350. Kolmikymmenvuotisessa sodassa Schwetzingen tuhoutui lähes kokonaan. Vuonna 1759 Schwetzingen sai markkinaoikeudet ja vuonna 1833 kaupunkioikeudet. Rautatieyhteys kaupunkiin saatiin 1870. Toisessa maailmansodassa Schwetzingen ei vaurioitunut merkittävästi. == Ystävyyskaupungit == * Lunéville, Ranska (vuodesta 1969) * Pápa, Unkari (vuodesta 1992) * Spoleto, Italia (vuodesta 2005) * Fredericksburg, Yhdysvallat (vuodesta 2012) Lähde: == Schwetzingeniläisiä henkilöitä == * Franz Danzi, säveltäjä * Maksimilian I Joosef, Baijerin vaaliruhtinas ja kuningas ==Lähteet== == Aiheesta muualla == *Kaupungin verkkosivut Luokka:Baden-Württembergin kunnat Luokka:Rhein-Neckar- Kreis Luokka:Saksan kaupungit